ועדת העבודה, הרווחה והבריאות, כנסת 19, פרוטוקול מספר 283, 2014-07-21 12:00

חיים כץ: צהריים טובים, יום שני בשבוע, כ"ג תמוז, 21 ביולי 2014.

חיים כץ: אנחנו מתכבדים לפתוח את ישיבת ועדת העבודה, הרווחה והבריאות במלחמה נוספת שאנחנו עורכים במהלך כל החיים, למנוע את התפשטות נגע הסמים.

חיים כץ: יחד עם המלחמה שלך אני כל הזמן קורא על עוד ועוד אנשים, והפיצוציות עובדות ועובדות, ואנשים מאושפזים.

חיים כץ: אני לא יכול להגיד לך שאתה לא עושה עבודת קודש.

חיים כץ: אתה צריך אולי לקום שעה קודם.

חיים כץ: בזמנו אמרתי לך: תבוא כל שבוע, כל שבועיים, ותגיש עוד רשימות, ותכסחו אותם ותצילו את עם ישראל.

חיים כץ: ואני באתי ורציתי לחוקק חוק שסוגר, והמשטרה התבצרה: לא, לא, לא, אנחנו נעשה ואנחנו נעשה.

חיים כץ: הם לא עושים מספיק.

חיים כץ: אם אנחנו מאשפזים ילדים, ואם אנחנו מוכרים, כלומר אנחנו לא עושים מספיק.

חיים כץ: אנחנו עדיין בצד של המסבירים.

חיים כץ: נשאלת השאלה, מתי אנחנו נהיה בצד של המנצחים, ולא יצטרכו לאשפז ילדים שמוכרים להם סמים, ואני לא אצטרך לבקש מכם, ואני יודע שאתם עושים עבודת קודש, ולומר לכם: תקומו שעה אחת קודם.

חיים כץ: צריך למגר את התופעה הזאת.

חיים כץ: זה חלק מאויבי העם.

חיים כץ: אז תקומו שעה אחת קודם.

חיים כץ: מי מייצג את הבקשות שלכם הפעם, שאנחנו נענים להן?

<מוריה בן צור: אני, מוריה בן-צור, הלשכה המשפטית, משרד הבריאות.

<מוריה בן צור: אנחנו הגשנו לוועדה את הודעת הסמים המסוכנים, תיקון לתוספת הראשונה, ואנחנו מודים לוועדה על קיום הדיון הזה.

<מוריה בן צור: ההודעה הזאת כוללת 35 חומרים חדשים, שרובם הגדול למעט אחד הוכרזו בהכרזה דחופה.

<מוריה בן צור: כזכור, ביוני 2013 נחקק חוק המאבק בתופעת השימוש בחומרים מסכנים, והחוק הזה, בין היתר, אחת מהוראותיו קבעו סעיף שקובע שבסמכות מנכ"ל משרד הבריאות להכריז על החומרים בהכרזה דחופה.

<מוריה בן צור: ברגע שחומר הוכרז כחומר אסור בהפצה, חלות עליו הוראות – בין היתר, איסור הפצה, איסור ייצור, ייבוא, מכירה, ייצוא וכו'.

<מוריה בן צור: החומרים שנמצאים עכשיו בהודעה הם חומרים שהולכים להיכלל בתוספת הראשונה לפקודת סמים, כלומר הם עולים בדרגה.

<מוריה בן צור: ברמת החומרה, בהוראות שיחולו, יחולו על החומרים הוראות פקודת הסמים המסוכנים.

<מוריה בן צור: היום החומרים נמצאים בתקופת מעבר, נקרא לזה - הם מוכרזים לתקופה של 12 חודשים.

חיים כץ: במדרג נמוך יותר?

<מוריה בן צור: נכון.

<מוריה בן צור: מה שיקרה עכשיו, עם ההכללה שלהם, אנחנו מעלים אותם דרגה.

<מוריה בן צור: 35 החומרים הם חומרים- - -

חיים כץ: מי שימכור אותם, מוכר סמים מסוכנים.

<מוריה בן צור: נכון.

<מוריה בן צור: זה הופך להיות סם מסוכן, ממש כהגדרתו בפקודת הסמים המסוכנים.

<מוריה בן צור: החומרים הללו אחרי שהוכרזו, נבחנו בוועדה המייעצת – כמובן, בשיתוף פעולה עם המשטרה, עם הרשות למלחמה בסמים ואלכוהול, נציגים של משרד המשפטים ונציגי המשרד שלנו.

<מוריה בן צור: דנו בוועדה, והוועדה נתנה את ההמלצה שלה לשרה להכליל את החומרים האלה.

<מוריה בן צור: הבאנו גם דברי הסבר, כדי שאפשר יהיה להבין מה זה כל החומרים.

<מוריה בן צור: חילקנו את זה לקטגוריות, כדי שיהיה ברור יותר, אילו השפעות יש להם.

<מוריה בן צור: נמצאים אתי כאן גורמי המקצוע, שיוכלו לתת מענה הרבה יותר נרחב ממני.

חיים כץ: מצוין.

חיים כץ: מה אתה רוצה להראות לנו?

<אודי וולף: אני רוצה להראות מוצגים מדירה שבה מכינים את החומרים האלה.

<אודי וולף: אנחנו בדרך כלל רגילים לראות אותם בפרסומות, כשהם מופיעים בדוכנים, בפיצוציות וכו', כמו שהיושב-ראש פתח.

<אודי וולף: אנחנו במעבדה רגילים לראות אותם ארוזים בשקיות, אחרי שהם נתפסו על-ידי אנשינו המצוינים.

חיים כץ: מה זה נתפסו?

<אודי וולף: זה מונח משפטי משטרתי.

חיים כץ: אתה, שמתמחה ויודע אלף מונים יותר ממני – נכנס- - -

<אודי וולף: מותר לי להראות את זה?

חיים כץ: כן, אבל אתה נכנס לפיצוצייה.

חיים כץ: אתה רואה את זה מונח.

<אודי וולף: אני לא נכנס לפיצוצייה – אני במעבדה מתחת לניאונים, אבל שוטר אמתי שנכנס לפיצוצייה, כשהוא רואה את הדברים האלה, קודם כל הוא כמעט לא רואה פיצוציות – הוא רואה פיצוציות סגורות; הוא בדרך כלל רואה סטיקרים של מכירה על דברים כאלה.

<אודי וולף: יש היום כמה מוהיקנים לא שקמים שעה מוקדם אלא שלא הולכים לישון בלילה, וגם כשהם הולכים לטייל עם הכלב, וגם אם הם פרקליטי מחוז, הם רושמים את המספר ומצלמים אותו באייפון שלהם, ולמחרת מגישים בקשה לסלקום, לסגור את הקו.

חיים כץ: אני יכול להיכנס לפיצוצייה ולקבל שיקנו חומר אסור?

חיים כץ: תן לי שמות שאנסה.

<אודי וולף: נייס גיא זה שם הקוד.

חיים כץ: והם ימכרו לי?

<אודי וולף: או כן או לא.

<אודי וולף: בדרך כלל לא.

<אודי וולף: בדרך כלל יגידו לך: לך להוא, לך לזה, הוא יבוא אליך, תזוז הצדה.

<אודי וולף: כבר לא מוכרים את זה בפיצוציות.

<אודי וולף: רוב חנויות המפעל נסגרו.

<אודי וולף: באינטרנט כן, בפייסבוק הרבה מאוד.

<אודי וולף: אם ישכנעו את שרת המשפטים שתכלול בחוק סגירת האתרים גם את מכירת החומרים האלה, על אף שאינם סמים, זה יהיה מצוין, כי זה התווך שבו הם עובדים.

חיים כץ: תראה לנו.

<אודי וולף: ככה זה נראה בתוך דירת מגורים במרכז הארץ.

<אודי וולף: אפשר לראות פה את הפיילה שבה החומר הצמחי, את כף המדידה, שהיא כוס חד-פעמית, ואת השקיות הפתוחות שמחכות כמו גוזלים בקן, שיאכילו אותם בחומרים האלה.

<אודי וולף: המדבקות כבר נמצאות.

<אודי וולף: פה מחייך אלינו מיסטר נייס גיא.

<אודי וולף: פה מחכות עוד שקיות בצד.

<אודי וולף: ברגע שהפיילה הזאת תיגמר, ימלאו אותה בפיילה חדשה.

<אודי וולף: אגב, החומרים האלה זה חומר צמחי שמיובא לארץ כחומר שמשמש לחליטת עלים כמו תה צמחים, כאילו ברשיון.

<אודי וולף: אין עליו שום מגבלות כרגע למעט העובדה שהוא משמש אחר כך לחומרים כאלה.

<אודי וולף: הוא המצע.

<אודי וולף: עליו מרססים את החומר הפעיל שמגיע כאבקה מסין, מומס באצטון או בחומר ממס אחר, מעורבב, ומגיע- - -

חיים כץ: כלומר אם לא מתיזים עליו את החומר מסין, זה רק תה.

<אודי וולף: כן.

<אודי וולף: פה אתם יכולים לראות את התנאים המופלאים של הייצור, את האריזות, איך הן מוכנות, כבר מוכנות לשיווק על שקית ניילון כתומה כזו, תעוף מהאופנוע לפתח הדירה.

חיים כץ: האבקה שמביאים מסין היא סם?

<אודי וולף: היא החומרים שאותם אנחנו רוצים להכניס עכשיו לפקודת הסמים.

חיים כץ: היום מותר להביא אותם?

<אודי וולף: לא.

<אודי וולף: היום הם חומר אסור בהפצה.

<אודי וולף: זו תשובה לשאלה שנשאלתי בתחילת הישיבה.

<אודי וולף: הסיבה שבגללה לא היינו פה שנה שלמה היא כי מצאנו פלסטר לשים על הפצע, והוא חוק המאבק בתופעת השימוש בחומרים מסכנים.

<אודי וולף: עדיין לא צריך לעשות ניתוח.

<אודי וולף: עדיין לא צריך להפוך את זה להיות סם מסוכן.

חיים כץ: אל תגמור את כל העבודה.

חיים כץ: אם תגמור את כל העבודה, יפטרו אותך.

<אודי וולף: הלוואי שהייתי חסר עבודה.

<אודי וולף: אני עושה מחקרים.

<אודי וולף: בכל אופן, החומרים האלה הם היום חומרים אסורים בהפצה, חומרים מסכנים.

<אודי וולף: בעקבות הראייה ארוכת הטווח שלנו והמדודה שלנו לא השתמשנו בסמכות שנתן המחוקק בידינו כמייעצים לחוק הזה, ולא הפעלנו את זה מיידית, כי אמרנו: בואו נצבור מידע על החומרים האלה.

<אודי וולף: אני גולש כאן לעניין של הסיבות שבגללן השתהינו כמעט שלושת-רבעי שנה מאז ההכרזה הראשונה בספטמבר.

<אודי וולף: אנחנו מדברים פה על חומרים שהוכרזו בספטמבר, אוקטובר ונובמבר.

<אודי וולף: היו אחר כך עוד שתי הכרזות באפריל וביוני.

<אודי וולף: בכל זאת עכשיו אנחנו בעיקר מתעסקים בחומרים שהוכרזו בשלוש ההכרזות הראשונות, כלומר אנחנו מדברים על פער של כמעט תשעה חודשים לכמעט שנה, והסיבה – רצינו ללמוד את החומרים ולראות מה קורה אתם בעולם, לראות איך מכניסים אותם לפקודות סמים בעולם, לראות את ההשפעות שלהם פה בארץ עם ניהול של אכיפה, והאכיפה היתה משמעותית, כי לחוק הזה יש שתי רגליים: אחת היא הרגל הפלילית, שכולנו מכירים אותה, והשנייה היא זו המינהלתית, שאומרת שאם אני מוצא טונה וחצי, ובפרוזדור כאן לפני שנכנסתי לישיבה ניהלתי שיחה עם תובע שתפסו חצי טון של חומר לא מרוסס, והשאלה, מה אפשר לעשות אתו.

<אודי וולף: אפשר לצוות על השמדה שלו.

<אודי וולף: למרות שהוא לא מרוסס, כי הוא משמש ומיועד לייצור של החומרים המסכנים האלה, וזה חוזקו של החוק הזה, ולכן החוק הזה כל כך טוב, ולכן אנחנו משתדלים להשתמש בו כמה שאפשר.

<אודי וולף: אני ממשיך בסיור בדירה הזאת.

<אודי וולף: אנחנו יכולים לראות כאן עוד שקית של חומרים שמיועדים להפצה, הפעם עם כלי חד פעמי אחד.

<אודי וולף: כאן יש שקיות כתובות שכתוב עליהן: 5 ג'.

<אודי וולף: עליהן היה כתוב 10.

<אודי וולף: כאילו משהו אחד, למעשה more of the same.

<אודי וולף: מדדו את זה בדיוק עם אותה כוס חד-פעמית.

<אודי וולף: פה אתם יכולים לראות את השולחן ועליו כל הדברים שמוכנים שקולים, כדי לגבות את הכסף.

<אודי וולף: צריך לנהל על זה גם תיקי מס הכנסה וגם מס ערך וכל הדברים בדירה הזאת, שהיא לא משמשת לצורך הייעודי שלה, למגורי אדם.

<אודי וולף: על כך הדברים האלה צריך ללכת בחזית רחבה מאוד.

<אודי וולף: אני מתייחס רק לצד המאוד מצומצם של זיהוי החומרים האלה.

<אודי וולף: כאן למטה אתם יכולים לראות את החומרים שארוזים ומוכנים כבר לשיווק.

<אודי וולף: רק יעלו על האופנוע.

חיים כץ: כלומר אתה אומר: על הדלפק בפיצוציות כבר לא תמצא אותם.

<אודי וולף: הם כבר לא נמצאים.

<אודי וולף: ופה אתם יכולים לראות את ארון האחסון.

<אודי וולף: צילמנו את זה בכוונה בגובה הדלת, כדי שאפשר יהיה לקבל ממד על היקף התופעה.

אורלי לוי אבקסיס: מה רואים פה?

חיים כץ: מנות של סם שמוכרים לילדים.

חיים כץ: נייס גיא.

חיים כץ: איך מייצרים אותם – בשימוש ביתי.

חיים כץ: הוא נותן לנו עצות.

אורלי לוי אבקסיס: רק אל תעלה את זה לאינטרנט.

<אודי וולף: זה כבר נמצא שם.

<אודי וולף: כל מה שראינו עכשיו, עם כל היופי של הכניסה לדירה הזאת, עכשיו צריך לחשוב איך הופכים את זה לחומר שאפשר להביא אותו למעבדה, לבדוק אותו ולזהות אותו, ולהגיע- - -

אורלי לוי אבקסיס: אתם עוד לא יודעים מה זה?

<אודי וולף: יודעים.

<אודי וולף: בשלב הראשוני אנחנו לא יודעים כלום.

<אודי וולף: יודעים שזה מסוכן.

<אודי וולף: עכשיו תראו איך בעבודה חכמה ודיגום נכון לפי החוק כל המוצגים שראינו שם בדירה יצטמצמו למה שאני מראה לכם בשתי השקופיות האלה.

<אודי וולף: זהו, עשר השקיות האלה, אלה כל המוצגים שדגמנו, אבל כל אחד מהם צריך לבדוק.

<אודי וולף: הליך בדיקה של הדבר הזה הוא סיפור ארוך וצריך להיות מדויק, ובתי המשפט – ואני מנצל את ההזדמנות שאני מדבר פה – הם לא נותנים בידינו את הזמן המתאים כדי להגיע לזיהוי ודאי ונכון של החומרים האלה.

אורלי לוי אבקסיס: זה חומרים שלא מוכרים לכם עד היום?

<אודי וולף: חלקם לא מוכרים, וחלקם מוכרים.

<אודי וולף: גם מה שמוכר לנו, אם הוא מוכר בעולם, אנחנו עובדים בקשר הדוק- - -

אורלי לוי אבקסיס: אז למה לוקח הרבה זמן לדגום אותם?

<אודי וולף: אני מאוד מודה על השאלה.

<אודי וולף: אנחנו לוקחים לפי הדיגום שבע דוגמאות, שבע שקיות.

<אודי וולף: אנחנו קודם כל ממצים את החומר.

<אודי וולף: אנחנו צריכים לתאר את כל מה שתפסנו קודם, וזה לוקח זמן.

<אודי וולף: זו שאלה נהדרת, ויש לי שקף עליה.

<אודי וולף: תחשבו על כל מה שראינו בדירה הזאת.

<אודי וולף: כל הדברים האלה צריכים לעלות על הכתב, והם עולים על הכתב של מישהו שראה את זה, ואחר כך הם עוברים למישהו שלא ראה את זה אלא רק יושב תחת הניאונים אתי במעבדה, ומתאר את המוצגים האלה, והוא יודע לקשר מוצג למוצג, ולומר אחר כך על דוכן העדים בבית המשפט, כשהסנגור ישאל אותו את השאלות הקשות שלו, ופה אתם שואלים שאלות יחסית קלות, אבל גם לסנגור אנחנו יודים לענות תשובות חכמות.

<אודי וולף: אנחנו מעבירים את הדוגמאות לבקבוקונים האלה, ומשם אנחנו מכינים דוגמה שתעלה למכשיר.

<אודי וולף: כל מכשיר כזה עולה חצי מיליון דולר.

<אודי וולף: שמים אותו על הדוגם האוטומטי.

<אודי וולף: אתם יכולים לראות פה את הזרועות שתופסות אותו עם הרובוט, וכאן את מגדל ההזרקה שיחכה לו בהמשך.

<אודי וולף: זה המכשיר כולו.

<אודי וולף: דוגמאות כאלה עולות למכשיר.

חיים כץ: בבקשה.

<מיקי אריאלי: מיקי אריאלי, ראש אגף האכיפה, משרד הבריאות.

<מיקי אריאלי: רציתי לומר שיחד עם הרשות בלוחמה בסמים ופרקליטות אזרחית חיפה עשינו ניסיון לסגור פייסבוק, אחד האתרים שמוכרים את הסיפור.

<מיקי אריאלי: הצלחנו בתוך 48 שעות.

<מיקי אריאלי: כנראה, נגיע להסכם עם מימון, ואני מקווה שיהיה לוחמה על כל נושא האתרים בפייסבוק על מכירת הסמים האלה.

<מיקי אריאלי: תודה.

חיים כץ: תודה.

חיים כץ: נעבור להקראה, כדי שנוכל לאשר לכם את זה כמה שיותר מהר.

<איילת וולברג: בין הנוסח שקיבלנו ממשרד הבריאות יש רק כמה שינויים קטנטנים, אז נעבור רק על השינויים עצמם – זה שינוי של המונחים.

חיים כץ: למה לא תיאמתם את זה ביניהם?

<איילת וולברג: תיאמנו.

חיים כץ: אז תקריאו את הנוסח המתואם.

חיים כץ: אתם תקריאו.

חיים כץ: אתם מיומנים.

<אודי וולף: סעיף 1 זה אדמנטילאינדול.

<אודי וולף: החומר השני זה 4ט, אדמנטילאינדול.

<אודי וולף: החומר השלישי, 4י, זה אינדול 3 חומצה קרבוקסילית קווינוליניל אסטר.

<אודי וולף: החומר הבא זה 4יא, טטרה מתיל ציקלופרופיל קרבוניל אינדול.

<מוריה בן צור: אנחנו רק מתקנים פה את ה- 3-(2,2,3,3,3-.

<אודי וולף: סעיף 2.

<אודי וולף: פרט 10ז יימחק ובמקומו יבוא: החומר שידוע בשם מיומיפט.

<אודי וולף: ריבינו, כאשר במקום X יבוא: 4,5,6 או 7"; מיומיפט המפורסם בעולם בדרך כלל הוא 5.

<אודי וולף: אנחנו רוצים לעשות הרחבה.

<אודי וולף: (3) אחרי "α פירולידינופרופיופנון" יבוא "וכן נגזרות מבניות של חומרים אלה".

<אודי וולף: הפכנו את החומר שמוזכר בשמו הפרטי למשפחה של חומרים, כך שכל מה שיטמיעו עליה גם יהיה כלול.

<אודי וולף: (4) אחרי פרט 11ז יבוא: " אלפא פירולידינו פנטיוטיופנון.

<אודי וולף: ידוע גם בשם: אלפא PVT; 11ט.

<אודי וולף: פנילציקלוהקסילאמין.

<אודי וולף: (5) אחרי פרט 13א2 יבוא: x,y-דימתוקסיפנתילאמין.

<אודי וולף: כאן הרחבנו ב-X ו-Y במקום מספרים, בכל אחת מהעמדות.

<אודי וולף: x ו-y =2,3,4,5,6.

<אודי וולף: 13א4.

<אודי וולף: x- פנילפיפראזין.

<אודי וולף: X יכול להיות כלור, ברום, פלואור או יוד בכל אחת מהעמדות – מטא, פרא, או אורתו.

<אודי וולף: 13א5.

<אודי וולף: טריפלורומתילפנילפיפרזין.

<אודי וולף: CF3 יופיע בעמדות אורתו, פרא או מטא, בכל אחת משלוש העמודות האלה.

<אודי וולף: המפורסמת ביותר בעולם זה דווקא האורתו, ואנחנו רוצים להרחיב.

<אודי וולף: 6.

<אודי וולף: בפרט 13ט אחרי פרט משנה (כה) יבוא: פי.

<אודי וולף: בי.

<אודי וולף: זה שם פרטי של חומר שהיה די מפורסם ועדיין מפורסם ומופץ בתור סם פיצוציות, וכן נגזרות מבניות של חומרים אלה.

<אודי וולף: הפכנו אותו למשפחה של חומרים.

<אודי וולף: בנוסף, מקדימים את ה-1 בנוסחה כימית.

<אודי וולף: (כז) 5 אף.

<אודי וולף: פי.

<אודי וולף: בי22.

<אודי וולף: הנה עוד דוגמה שהוסיפו פלואור בעמדה 5, F זה פלואור, על המבנה של ה- פי.

<אודי וולף: בי22, כדי שלא יהיה ספק.

<אודי וולף: למרותש החזרנו לפי שנייה את החומר הזה כמשפחה, בחרנו, כדי שלא יתחבאו מאחורי כל מיני סיפורי אי-ידיעת החוק, גם את החומר הזה, אף שהוא בן משפחה של החומר הקודם לו, לכלול אותו בשמו המפורש, כי הוא מפורסם ומופץ כך ברחובות.

<אודי וולף: איי- 836,339.

<אודי וולף: (כט) נומיפנסין.

<אודי וולף: הוצא מרשימת התרופות בגלל תופעות הלוואי שלו, ומשמש היום כסם פיצוציות.

<אודי וולף: איי.

<אודי וולף: קיי.

<אודי וולף: בי – 48.

<מוריה בן צור: לגבי נומיפנסין, יש לנו שם כימי 1,2,3,4-Tetrahydro-2.

<אודי וולף: 5 אף-איי.

<אודי וולף: קיי.

<אודי וולף: בי-48.

<אודי וולף: וכן נגזרות מבניות של חומרים אלה.

<אודי וולף: הנה עוד דוגמה לחומר שהפכנו אותו למשפחה.

<אודי וולף: מייד אחריו בן לאותה משפחה, 5 אף-איי.

<אודי וולף: קיי.

<אודי וולף: בי-48, חומר שמצאנו אותו מופץ בפיצוציות, ובכל זאת אנחנו כוללים אותו בפקודה.

<אודי וולף: (לב) אם.

<אודי וולף: די.

<אודי וולף: אם.

<אודי וולף: איי מתילן הומולוג.

<אודי וולף: אם.

<אודי וולף: די.

<אודי וולף: אם.

<אודי וולף: איי זה כידוע אקסטזי, אבל כאן עשו לו שינוי כלשהו במבנה המולקולרי שלו והוא מופץ כך, אז הכנסנו אותו.

<מוריה בן צור: ביקשנו לקרוא לזה הומולוג מתילי של אם.

<מוריה בן צור: די.

<מוריה בן צור: אם.

<מוריה בן צור: איי .

<אודי וולף: או-דסמתיל טרמדול.

<אודי וולף: שוב, מכירים את התרופה טרמדול.

<אודי וולף: פה עשו לה שינוי במבנה הכימי קצת לשנות אותה, וכבר מפיצים אותה כחומר.

<אודי וולף: ידוע בתור שם ,O-DSMT O-DT ו- Krypton.

<אודי וולף: בי בי 22.

<אודי וולף: זה חומר שאחד ממפיצי הסמים בחר לקרוא על שם ראש הממשלה בגלל מבצע הפיצוציות שהתחיל בשנה שעברה, והוא מופץ גם בעולם.

<אודי וולף: אינדזול קרבוקסאמיד וכן נגזרות מבניות של חומרים אלה.

<אודי וולף: שוב, בחרנו כאן בשם של חלק מהמבנה הכימי של הקבוצה, שיש עליו הרבה מאוד הטמעות ותוספות.

<אודי וולף: לכן אנחנו מדברים על כל מיני נגזרות מבניות של החומרים האלה, שיהיו כלולים בפקודה.

<אודי וולף: אותו דבר גם החומר הבא, (לו) אינדול קרבוקסאמיד, וכן נגזרות מבניות של חומרים אלה.

<אודי וולף: ועכשיו שמות פרטיים של חומרים שהיו כלולים בקבוצות המשפחתיות שמנינו קודם: (לז) איי בי פובינקה.

<אודי וולף: (לח) איי בי פינקה.

<אודי וולף: (לט) איי.

<אודי וולף: די.

<אודי וולף: בי.

<אודי וולף: פובינקה.

<אודי וולף: (מ) איי.

<אודי וולף: די.

<אודי וולף: ביקה.

<אודי וולף: רק מהצליל של השמות אפשר לראות שהחומרים דומים.

<אודי וולף: הם גם דומים במבנה שלהם, וכן נגזרות מבניות של חומרים אלה.

<אודי וולף: (מא) 5 אף איי.

<אודי וולף: די.

<אודי וולף: ביקה.

<אודי וולף: (מב) איי.

<אודי וולף: אייץ'.

<אודי וולף: 7921.

<אודי וולף: (מג) ג'יי.

<אודי וולף: דבליו.

<אודי וולף: הייץ'.

<אודי וולף: 213.

<אודי וולף: זה משפחה של חומרים שקרויים על שם האדם שהכין אותם, אדון הופמן מאוניברסיטת קליימזון בארצות הברית – אדם שהתחיל את כל המחקר על חומרים שדומים לקנאבוס ולקנבואידים.

<אודי וולף: קראו לרשימת החומרים האלה על שמו.

<אודי וולף: (מד) ג'יי.

<אודי וולף: דבליו.

<אודי וולף: הייץ'.

<אודי וולף: 203.

<אודי וולף: עכשיו יש לנו קבוצת חומרים חדשה, שמסתיימים כולם ב- אן.

<אודי וולף: בי.

<אודי וולף: או.

<אודי וולף: אם.

<אודי וולף: אי.

<אודי וולף: אלה חומרים שגורמים להזיות.

<אודי וולף: מופיעים בעיקר כנוזל שמטפטפים אותו על גבי בולי נייר, ואותו מכניסים מתחת ללשון כמו LSD.

<אודי וולף: זה דומה מאוד לתופעות שגורמות להזיות של מי שצורך LSD.

<אודי וולף: 25 בי- אן.

<אודי וולף: בי.

<אודי וולף: או.

<אודי וולף: אם.

<אודי וולף: אי.

<מוריה בן צור: גם לזה יש לנו שם כימי: 2-(4-BROMO-25 dimethoxyphenyl)-n-[(2 methoxybenzyl)ethanamine.

<אודי וולף: הסיום יהיה אותו דבר בשלושת החומרים הבאים, אבל ההתחלה תהיה שונה: 25בי, אחר כך יהיה לנו 25C, ו-25H.

<אודי וולף: זה (מו) ו-(מז).

<אודי וולף: גם החומר הבא שימש כתרופה, אוקפנטאניל.

<אודי וולף: בסעיף 2, סעיף קטן (1).

<אודי וולף: החומר האחרון בסעיף 2 הוא טפנטדול, שעל זה אני חושב שטל יוכל להרחיב את הדיבור.

<טל לביא: אני טל לביא, אגף הרוחקות.

<טל לביא: טפנטדול הוא תרופה רשומה בישראל.

<טל לביא: אנחנו רושמים אותה כתרופה.

<טל לביא: בחו"ל זה נחשב סם ממשפחת טרופיאתין עם מנגנון פעולה דומה, ולכן החלטנו להכיל גם אותה ברשימה הזאת, למרות שאין לנו עדות לשימוש לרעה.

חיים כץ: מאה אחוז.

חיים כץ: אמרת שהכול מופיע תחת הנייס גיא או יש עוד שמות?

<טל לביא: בעיקר נייס גיא.

<טל לביא: יש קטורת, אבל זה דברים זניחים.

<טל לביא: בעיקר ברחוב זה הולך לפי נייס גיא.

חיים כץ: אני לא מעט שנים פה.

חיים כץ: אני לא זוכר את עצמי נותן למישהו תמיכה בליינד כמו שאתה מקבל.

חיים כץ: אני לא יודע אם אתה מנצל את זה לטוב או לרע, אבל אני כל כך לא מבין במה שדיברת.

חיים כץ: ..

<אתי כהנא: אתי כהנא, מהרשות למלחמה בסמים.

<אתי כהנא: אולי כדי להרגיע את אדוני, שההליך שאודי מציג אותו, בסופו של יום כדבר מוכן ומוגמר, עובר תהליכים של בחינה בוועדת אנשי מקצוע, שמתכנסת ברשות- - -

חיים כץ: זה כאילו אני חותם לו על צ'ק בליינד.

<אתי כהנא: לא ממש בליינד.

חיים כץ: נצביע על הצו הזה, ונמשיך לתת לך קרדיט על עבודתך הברוכה.

חיים כץ: אני מקווה שעד שאני אסיים פה את תפקידי, אתה כבר תסיים את המכירה ותמגר את התופעה הזאת.

חיים כץ: ותזכור תמיד: יש מסבירים ויש מצליחים.

חיים כץ: אל תסביר לי למה לא מיגרת.

חיים כץ: תמגר.

חיים כץ: מי בעד – ירים את ידו.

חיים כץ: הצבעה בעד – פה אחד הצו אושר.

חיים כץ: כל חברי הכנסת שיש להם זכות להצביע פה, והם אחד במספר, תומכים בך.

חיים כץ: אנחנו מאשרים את הצו הזה והרשימה שאמרת עלתה כיתה ונכנסה לרשימת הסמים המסוכנים, וכל מי שימכור אותה, ייחשב כמוכר סם מסוכן, ונקרע אותו.

חיים כץ: אני מקווה שלא נצטרך לקרוע אף אחד, ואף אחד לא ימכור את זה.

חיים כץ: והתחולה מיידית מיום פרסומה.

חיים כץ: תודה רבה, הישיבה נעולה.